PREDGOVOR 


Knjiga je nastala kao rezultat školskog projekta učenika dru- 
gog razreda osnovne škole Legrad u šk. god. 2012./2013. pod na- 
zivom “ŠKRINJA ZABORAVLJENIH IGARA". 

Promatrajući probleme u našem okruženju, uočili smo kako 
djeca danas previše vremena provode pred računalima, televi- 
zorom i mobitelima, zapostavljajući ostale oblike aktivnosti. 

Igra je pomalo nestala s dvorišta i livada, a u školskim dvo- 
rištima još se održava na satovima tjelesne i zdravstvene kulture. 

Izumiranjem igara, izumire čitav jedan bogat dio naše kul- 
turne baštine koju smo, ovim projektom, željeli zaštititi. 

Budući da su djeca zaboravila većinu starih dobrih igara, 
prihvatili smo se istraživanja te prikupili poveći broj. 

Želja nam je da se ove igre koriste u školama, vrtićima, slo- 
bodnim aktivnostima, kulturno-umjetničkim društvima odakle 
će se proširiti u domove i zauvijek ostati u dječjim srcima. 

Prikupljanje ovih igara bila je prekrasna pustolovina koja je 
tek započela... jer naša škrinja sada je puna blaga - obnovljenih 
zaboravljenih igara! 


Srdačno vaši, 
Iva Šenji 
Matija Habek 
Tara Kolaš 
Leon Sataić 
Kim Delić 


Mentorica: 
Tamara Marcinjaš, diplomirana učiteljica 

MUĆAK 


Djeca čuče u krugu. Jedno dijete ima u ruci maramicu ili neki 
drugi predmet. Dijete koje ima predmet u ruci hoda iza ostalih i 
iza nekog spusti predmet na zemlju. Djeca se ne smiju okretati. 
Ako dijete iza kojeg je maramica, napipa da mu je za leđima, 
ustane i nosi maramicu okolo, a dijete koje je maramicu ostavi- 
lo, zauzima njegovo mjesto. Ako je maramica ostala neprimije- 
ćena, dotično dijete koje je nije primijetilo ulazi u krug i postaje 
mućak sve dok ga netko ne zamijeni. 


Djeca su podijeljena u parove, lončiće i kume. Kume su na 
svom lončiću držale desnu ruku. Jedna je kuma htjela sebi kupiti 
lončić. Obilazila je okolo. Kad je našla onog kojeg želi, pitala je: 
"Pošto kumo, lončić?" 

Kuma je odgovarala: “Ni po pet, ni po šest, ni po sedam, e 
baš ti ga ne dam!" 

Na to kuma potrči uokolo, a mušterija za njom. Koja prije 
stigne do lončića, lončić je njezin. 


SKRIVAČI 


Jedno dijete žmiri na mjestu koje se zove pik. Ono broji: “Je- 
dan, dva, tri, četiri, pet, šest, sedam, osam, devet, deset, tko se 
nije skrio magarac je bio. Ja idem!" 

Za to vrijeme svi se sakriju. 

Kada dijete koje je žmirilo traži, oni sakriveni pokušavaju 
prije njega dotrčati do pika i viknuti: “Pik-spas za mene!" Onaj 
koji se spasio ne mora žmiriti idući put. 

Ako onaj koji je žmirio, prije sakrivenoga dotrči do pika, do- 
dirne pik i vikne: “Pik-spas za... (i izgovori ime djeteta).", tada 
otkriveno dijete idući put žmiri jer se nije uspio spasiti. Ako je 
više djece, žmiri se po dogovoru. 


ŠKOLA 


Nacrta se osam kvadrata na zemlji raspoređenih dva po dva 
paralelno. Komadić crijepa se šika (gura nogom), skačući na jed- 
noj nozi. Cilj je pogurnuti crjepić u drugo polje-razred, a tada se 
moglo za njim skočiti na jednoj nozi u to polje. Trebalo je proći 
kroz sve razrede. U gornjim kvadratima se moglo odmoriti, tj. 
stati na obje noge. Ako crjepić padne na crtu, igrač prepušta igru 
drugome. 

Nakon položenih razreda ponavljalo se sve bez stajanja, 
skačući na jednoj nozi. 

Na kraju igračstane leđima okrenut školi i baca crjepić preko 
glave. Ako ga uspije ubaciti u gornje polje, pobjednik je. 


HASANJE (Legrad) 


Na cesti se nacrta osam polja, dva po dva u redu i označe 
brojevima koji idu u nizu jedan za drugim. 

Prvi igračbaca kamenčić sa starta. On se zaustavlja u jednom 
polju, ali ne smije stati na crtu. Igrač skakuće na jednoj nozi do 
kamenčića, gurne ga nogom dalje pa skakuće dalje za njim. Po- 
bjednik je onaj koji prvi prijeđe kamenčićem sva polja, a da mu 
se kamenčić ne zaustavi na crti ili izvan polja. 


KUKU LELE (Legrad) 


Ovo je igra tupim noževima s kojima su se djeca nekada 
igrala. 

Zadatak je baciti nož pred sebe tako da se on zabode u ze- 
mlju. Ispada iz igre onaj čiji nož nije ostao zaboden u zemlju. 


KOTAČKANJE (Legrad) 


Igra se uz pomoć starog kotača bicikla koji nema gumu. Po- 
moću štapa kotač se gurao, a cilj je bio odgurati ga što dalje. 


ŠIBICE (Legrad) 


Za igru je potrebna prazna kutija šibica koja se položi na rub 
stola tako da malo viri van. 

Zadatak je kutiju odozdo udariti prstom (palcem) tako da 
ona odleti. 

Ako kutija padne (mora ostati na stolu) na stranu na kojoj je 
slika, to donosi 10 bodova, ako padne na neoslikanu stranu, ne 
dobiva bodove. Bočna strana donosi 100 bodova, a ako ostane 
uspravna 1000 bodova. 

Pobjednik je onaj koji u određenom broju bacanja osvoji 
najviše bodova. 


ŠKOLICA 


Na zemlji se nacrtaju kvadratna polja, njih deset. Raspore- 
đena su jedno do drugog tako da su prvo i drugo okomito jedno 
na drugo, zatim su treće i četvrto vodoravno jedno do drugog, 
slijede peto i šesto okomito, sedmo i osmo vodoravno, deveto 
okomito i deseto na vrhu nacrtano polukružno. 

Igra se slično kao druge igre "škole". 

Zadatak je baciti kamenčić u prvo polje tako da nije na rubu 
te za njim skočiti u polje na jednoj nozi, uzeti kamenčić i iskočiti 
van. 

Na taj način treba proći sva polja, a dvjema nogama je mo- 
guće odmoriti se samo na duplim poljima (3. i4.te7.i8.)ito 
tako da skoči svakom nogom u jedno polje. 

Pobjednik je onaj koji uspije prijeći sva polja. 


BUGA ČiGA (Legrad) 


Buga čiga je bila drvena igračka oblika valjka, veličine sti- 
snutog dlana s uskim nastavkom na jednoj strani (oblika drška 
kuhače, samo kraćeg). 

Buga čiga se kao zvrk zavrtjela na podu na svom tanjem di- 
jelu te se mogla udarcima biča vrtjeti dalje. 

Pri vrtnji proizvodila je buku te su je se manja djeca bojala. 

Pri igri izgovara se pjesmica: “Buga čiga, buga čiga, bolje 
igra nego briga!" 


PiJETLOVI 


Na podu se nacrta krug. U njemu su dva igrača-pijetlovi. Oni 
stoje svaki na jednoj nozi s rukama na leđima. 

Cilj igre je izbaciti protivnika iz ravnoteže samo guranjem, uz 
pomoć ramena. 

Pobjednik je onaj koji ostane duže u igri. 

Igrači se mogu smjenjivati prema dogovoru. 


PJETLiĆI 


Na zemlji se nacrta krug. 

Dva igrača su u krugu. Jedna ruka mora biti za leđima pa 
koriste svaki samo jednu ruku. 

Za pojasom svaki ima zataknutu maramu. 

Cilj igre je protivniku oduzeti maramu. Tada gubitnik izlazi 
iz kruga. 

Pobjednik je onaj koji najduže ostane u krugu. 


KONJiĆI 


U igri sudjeluje više djece podijeljene u parove. Igra se na 
travi. 

Jedan u paru je konjić i on nosi svog suigrača (jahača) na 
leđima. 

Cilj igre je da jahač ostale jahače guranjem i uz pomoć ruku 
zbaci s njihovog konja. 

Pobjeđuje onaj paru kojem jahačostane posljednji na konju. 


POŠTO KUMO LONČIĆ 


Djeca stoje u krugu podijeljena u parove. 

Jedan igrač čuči, on je lončić, drugi stoji pokraj njega i on je 
kuma. 

Jedan igrač obilazi oko kruga i bira lončić. Kad ga izabere, 
stane pred kumu i pita je udarajući svojim dlanom po njenom u 
ritmu: “Pošto kumo lončić?" 

Kuma mu odgovara udarajući njega dlanom po dlanu: “Ni 
po pet, ni po šest, ni po sedam - e, baš ti ga ne dam!" 

Na to kuma potrči oko kruga s jedne strane, a kupac s druge 
strane. Onaj koji prvi stigne do lončića, stane na kumino mjesto, 
a onaj drugi je sada kupac. 

Igra se nastavlja. 


LUTKE OD TiKVE (Legrad) 


Potrebna je duguljasta tikva. 

Na jednoj strani napravi se glava tako da se od kukuruzne 
svile napravi kosa, oči od zrna kukuruza. Ostali dijelovi tijela 
izrađuju se od stabljike kukuruza i od “kocenja", a odjeća od 
listova. 

Cilj je napraviti što ljepšu lutku, odjenuti je te se igrati njom 
kao s pravom. Posjećuju jedna drugu, kuhaju hranu od blata i sl. 


SIROMAK SE TUŽI (iLi ČIKA BiK,A) 


U igri sudjeluju četiri igrača. 

Na ceduljice se napišu uloge, na svaku jedna: siromak tuži, 
tat krade, sudac sudi i žandar tuče. 

Ceduljice se presaviju, pomiješaju i bace u zrak. 

Svatko uzima jednu i pročita što piše na njoj, u sebi. Ne smi- 
je otkriti ostalima. 

Onaj koji je dobio ceduljicu s nazivom siromak, mora se po- 
tužiti da mu je tat, lopov nešto ukrao. (U verziji Čika bika govori: 
"Čika bika, ukrali mi bika, sumnjam na...") Kaže na koga sum- 
nja. Ako pogodi tko je dobio cedulju s nazivom tat, sudac sudi 
lopovu i dodjeljuje mu kaznu koju žandar mora izvršiti (škaklja- 
nje, packe i sl.). 

Ako siromak nije pogodio tko je tat, sudi se njemu. 


SKAKANJE PREKO ŽNJURE (Legrad) 


Špaga (žnjura) se postavi na određenu visinu. 
Djeca preskaču. 
Onaj koji zapne i ne preskoči ispada iz igre. 


SKAKANJE PREK, ŠTRIKA (Legrad) 


Dvoje djece drži rukama dugačko uže (štrik) i vrte ga visoko 
podižući i spuštajući do poda. 

Jedno dijete stoji u sredini i preskakuje preko "Štrika" dok 
je ovaj pri zemlji. 

Cilj igre je što duže preskakivati. 

Tko pogriješ, i ispada iz igre. 


STARE KOŠARE 


Djeca stoje u krugu. Jedno dijete hoda iza njih smaramicom 
u ruci koju mora spustiti iza nekog, a da to nitko ne vidi. 

Ako ga dijete iza kojeg je ostavio maramicu primijeti, po- 
navlja se igra. 

Ako ga nije primijetio, tada on postaje stara košara i ide u 
sredinu kruga. 

Cilj je ostati posljednji u igri, tj. ne postati stara košara. 


GUMI-GUMIi 


Za igru je potrebna guma za šivanje debljine 1-2 cm, dužine 
4-5 m. Guma se zaveže na krajevima da bude spojena. 

Za igru je potrebno troje igrača, a može ih igrati i četvero 
podijeljeno u parove. 

Dvoje djece drži gumu na nogama. 

Igra ima nekoliko razina. Najprije se igra na gležnjevima. 
Deset je zadataka, za svaki broj do deset postoji određeni za- 
datak. Kada igrač bez pogreške izvrši svih deset zadataka, guma 
se podiže na listove, kasnije na koljena, pa pod stražnjicu, na 
pojas, pod pazuhe, na vrat i najviša razina je na rukama. 

Postoji više verzija ove igre, a djeca mogu zadatke izmisliti 
i sama. 

1- preskočiti preko gume. 

2-skočiti objema nogama u sredinu pa na drugu stranu van. 

3-jednom nogom unutra, druga je vani, druga noga unutra 

pa skočiti s obje van, svaka s jedne strane. 

4-jednom nogom stati na gumu, drugo stopalo staviti pod 

gumu, skočiti na drugu gumu s promjenom nogu, ponov- 
no na istu, ali u skoku se okrenuti na drugu stranu te po- 
novno na onu početnu. 

5-(skače se s jednom nogom uvijek unutra, drugom van) 

preko prve gume, preko druge gume, okret na drugu stra- 
nu u skoku, ponovno na drugu gumu i objema nogama 
van. 
6-isto kao i &. samo brojimo do 6. 
7-guma se prekriži nogama, stane se u sredinu te u skoku 
iskoči iz nje sa svakom nogom na jednoj strani. 

8-jednom nogom uzeti gumu i prekrižiti je preko druge da 
jedna noga bude između guma, druga vani. Skače se osam 
puta s izmjenom nogu, guma mora stalno biti u istom po- 
ložaju, a igrač se okreće u istom smjeru. 

9-isto kao 6, samo se broji do 9. 

10-nogom se samo dotakne tlo u sredini gume. 


IGRA BOJICA 


Djeca stoje u krugu. Jedno dijete je u sredini. Ostali govore 
brojalicu: 

"išo medo u šumicu, izgubio maramicu. Pitam te, kakve 
boje bila je?" 

Dijete u sredini odgovara, npr.: “Crvena". 

Pokazuje rukom na jedno po jedno dijete i izgovara brojali- 
cu: “I-maš-li-ti-ta-kvu-bo-ju?" 

Dijete na kojem se zaustavi brojalica mora na sebi pronaći 
takvu boju ili ispada iz igre. 


IGRA KOLO 


Djeca stoje u krugu. U sredini je jedno dijete. Ostali pjevaju 
pjesmicu: 

"Igra kolo, igra kolo u dvadeset i dva, u tom kolu, u tom 
kolu lijepa (izgovaraju ime) igra. 

Biraj (ime), biraj (ime) koga ti je drago, samo nemoj, samo 
nemoj koga nemaš rado." 

Dijete bira svoj par pa se pjesma nastavlja: “Sad se vidi, sad 
se zna, ko se kome dopada, sad se vidi, sad se zna, ko se kome 
dopada". 

Djeca se vraćaju u krug, ponovno se bira dijete koje će biti u 
krugu i igra se nastavlja. 


LASTE PROLAZE 


Dvoje djece stoji na sredini mjesta za igranje, okrenuti jedno 
prema drugome i drže se za ruke iznad glave. 

Ostala djeca su u redu jedan iza drugog, držeći se jedan dru- 
gome rukama za ramena. 

Hodaju tako vijugavo prostorom, a onda prolaze ispod “mo- 
sta" od ruku ono dvoje djece. 

Pjevaju pjesmicu: 


“Lero, Lero, 
Kalambero, 
otvori vrata Lero, 
da prođe vojska, 
Lero!" 


Na to spuštaju ruke na ramena djeteta koje se u tom trenut- 
ku našlo u sredini. 

On odlazi iz reda i staje iza igrača koji ga je zarobio. 

Igra se nastavlja dalje. 

Iduće dijete koje se zarobi ide iza drugog igrača i tako naiz- 
mjenično dok se ne izredaju sva djeca. 


DOŠLA MAJKA S KOLODVORA 


S jedne strane je dijete koje glumi majku, a s druge strane 
su ostala djeca koja se drže za ruke. Naizmjence koračaju jedni 
prema drugima, igrači prema majci, a ona prema njima. 

Pjeva se pjesmica naizmjenično kao razgovor. 

Majka: “Došla majka s kolodvora, dija, dija, de." 

Djeca: “Što će majka s kolodvora dija, dija de?" 

Majka: “Traži jednu kćerku, dija, dija de." 

Djeca: “A kako da se zove, dija dija de?" 

Majka: “Nek se zove (izgovara ime jednog djeteta), dija dija, 
de." 

Djeca: “A šta će ona biti, dija dija de?" 

Majka: “Neka bude (izgovara jedno zanimanje), dija dija, 
de." 

Tada djeca odlučuju hoće li dati dijete majci. Ako joj ga daju, 
ono prelazi na njenu stranu, drži je za ruku i igra se nastavlja 
tako do posljednjeg djeteta. 


BOCA iSTiNE 


Igrači sjednu na pod ili za stol. U sredini je prazna boca, po- 
legnuta. Sa strane je kutija s papirićima na kojima su napisana 
razna pitanja (osobna). 

Prvi igrač zavrti bocu. Kad se boca zaustavi, tada onaj prema 
kome je okrenuta mora izvući pitanje iz kutije i odgovoriti na 
njega i on dalje vrti bocu. 


CARE, CARE GOSPODARE 
Cili) IVICE, iViCE, KOLIKO JE SATi? 


S jedne strane stoji grupa djece poredana jedan do drugoga. 
Na drugoj strani je dijete koje je car ili Ivica (zavisno od verzije 
koja se igra). 

Djeca se dogovore o rasporedu kojim postavljaju pitanja 
caru, odnosno Ivici, obično po redu. 

"Care, care, koliko je sati? (ili Ivice, Ivice, koliko je sati?)" 

On je okrenut leđima grupi i odgovara: 

"2 konjska" (dugi koraci) 

li “5 mišjih" (mali koraci) 

li “1 mravlji" (sasvim mali) i sl. 

Nakon svakog izvršenog zadatka djeca ponovno postavljaju 
pitanje. 

Pobjednik je onaj koji prvi stigne do cara ili Ivice. 

On može primijetiti da mu se netko previše približio i tada 
može reći: “Pao sat u bunar!" 

Onaj koji mu je najbliži mora se vratiti na početak. 

Da bi igra bila zanimljivija, igrači mogu promijeniti glas da 
ih car ne prepozna. 


CRNA MARIiCA 1, 2, 3 


Jedan igrač stoji uza zid, a drugi su nekoliko metara iza nje- 
ga, poredani jedan do drugoga. 

Onaj koji je uza zid (Crna Marica) govori: “Crna Marica 1, 2, 3, 
pretvori se u (može biti životinja, stvar...)" 

Kad to izgovori, naglo se okrene, a sva djeca se moraju sta- 
viti u položaj onoga u što se pretvaraju, i ukipiti. 

Crna marica dolazi do nekoga od njih i dotakne ga. On mora 
oponašati ono u što se pretvorio i pokušati stići do cilja. Crna 
Marica odlučuje kako će ga daleko pustiti. 

Može ga opet dotaknuti i on se mora ponovno ukipiti. 

Ako oponašanje nije uspjelo, on postaje Crna Marica. 


CRNA KRALJICA 1, 2,3 


S jedne strane stoje djeca poredana jedan do drugoga. S 
druge strane stoji jedno dijete okrenuto leđima ostalima. 

On izgovara: “Crna kraljica 1, 2, 3!" te se naglo okrene prema 
ostalima. 

Za to vrijeme dok on to izgovara, ostali mu se moraju što više 
približiti, ali on ih ne smije vidjeti dok se kreću. Ako spazi nekog 
u pokretu, on se vraća na početak. Prvi igrač koji dotakne Crnu 
kraljicu, pobjednik je i on postaje Crna kraljica. Igra se nastavlja. 


NOĆ-DAN 


Jedno dijete izgovara riječi “noć" ili "dan", bez redoslijeda. 

Na riječ noć djeca moraju čučnuti, a na dan ustati. Cilj je da 
se djeca zbune jer tada ispadaju iz igre. Pobjednik je onaj koji 
zadnji ostane u igri. 


FANT 


Svatko prije igre stavlja neki svoj predmet u vrećicu. Jedno 
dijete uzima neki od predmeta u ruku, (ne zna se čiji) i postavlja 
pitanje: 

“Što da radi ovaj fant?" 

Dijete koje je na redu za postavljanje zadataka, postavi za- 
datak. 

Pokazuje se izvučeni predmet, a njegov vlasnik fant mora 
izvršiti zadatak. Tada dobiva svoj predmet natrag. 

(Igra se može igrati i s papirićima na kojima su napisana 
imena sudionika te se po završetku zadatka dijete može vratiti 
u igru). 


KAMEN, ŠKARE, PAPiR 


Igra je namijenjena dvama igračima. 

Sjede jedan nasuprot drugoga i drže šaku stisnutu iza leđa. 

Zajedno izgovaraju: “Kamen, škare, papir!" 

Na zadnju riječ pokazuju šaku kojom su napravili neki od 
položaja (kamen - stisnuta šaka, škare - pokazuju se kažiprst i 
srednjak rašireni, šaka stisnuta, ili papir - ispruženi dlan). 

Pobjednik je onaj čiji je pokazani simbol jači. 

Kamen i škare - pobjeđuje kamen jer može zatupiti škare. 

Papir i kamen - pobjeđuje papir jer je jači od kamena. 

Papir i škare - pobjeđuju škare jer mogu rezati papir. 

Isti znakovi - neriješeno. 


LOPOVI i ŽANDARI CiLi INDIJANCI i KAUBOJI) 


Igrači su podijeljeni u dvije skupine. Jedni su žandari, a dru- 
gi lopovi. žandari pronalaze mjesto na kojem će brojati, npr. do 
50, a lopovi bježe. Tada žandari trče za njima. Kad neki žandar 
ulovi lopova, drži ga tri sekunde i kaže: “1, 2, 3, žandar si ti!" 

Tako lopov postaje žandar, a igra se nastavlja dok se svi lo- 
povi ne pretvore u žandare. 

(Isto se igra i Kauboji i indijanci. Tada kauboji love indijance 
ili obrnuto, po dogovoru). 


KALODONT 


U igri sudjeluje dvoje i više djece. 

Prvo dijete izgovori neku riječ, npr. torba. Iduće dijete mora 
smisliti riječ koja započinje s posljednja dva slova prve riječi, 
npr. banka, zatim može reći kalodont što je cilj igre jer se na slo- 
va nt ne može nadovezati ni jedna riječ. Dijete koje je izgovorilo 
riječ kalodont, pobjednik je (ili gubitnik, već prema dogovoru 
skupine). 


LETi, LETI 


Jedno dijete izgovara: “Leti, leti (i kaže neku imenicu)". Ako 
je to nešto što leti, djeca moraju dignuti ruke ili prste u zrak, a 
ako ne leti, moraju ih držati dolje. 

Ispada iz igre onaj koji pogriješi. 


LANAC PROBIJANAC 


Djeca su raspoređena u dvije skupine. Jedna skupina je la- 
nac, drže se za ruke. 

Prva grupa vikne: “Lanac!" 

Druga: “Probijanac!" 

Prva: “Koga ćete?" 

Druga: “Koga vam je drago." 

Tada se jedan igrač iz prve skupine zalijeće u drugu i nastoji 
probiti lanac tamo gdje misli da je najslabiji. Ako uspije, vraća se 
u svoju grupu, a ako ne uspije, ostaje u lancu. Igra se nastavlja 
dok se sva djeca ne izredaju. 


LEDENA BABA 


Jedan igrač je Ledena baba. On lovi ostale. Kojega ulovi, 
ostaje zaleđen i ne smije se micati. 

Drugi igrači ga mogu odlediti. Onaj tko bude zaleđen tri puta, 
postaje Ledena baba. Igra se dok svi ne budu zaleđeni. 


Mi SMO DJECA VESELA 


Djeca su okupljena u krug. Jedan stoji u sredini. Ostali se 
drže za ruke, hodaju oko njega i pjevaju: 


“Mi smo djeca vesela 
Rado bi se igrala. 
Al ne znamo što! 
Kaži nam ti (izgovaraju ime djeteta u sredini) 
Što će tvoje ručice 
Kaži nam ti (...) 
Što će tvoje ručice." 


Dijete u sredini pokazuje radnju koju je izmislilo (pr. vrti 
glavom) i pjeva: 
“Svi činite kao ja 
To me vrlo zabavlja." 


Ostali ponavljaju pokrete i pjevaju: 


“Svi činimo kao ti 
To naqs vrlo veseli." 


OKOŠ-BOKOŠ 


Igrači skupe šake jednu do druge. Jedan među njima zapo- 
činje brojalicu tako da prvo šakom udari sebe u bradu, a potom 
svakog po njegovoj šaci. 

Govori: 

"Qkoš-bokoš prne kokoš, pita baja, kolko tebi treba jaja." 
Dijete na kojem se zaustavi, mora reći broj. Tada se brojalica na- 
stavlja za taj broj. Dijete na kojem se zaustavi, ispada iz igre. Igra 
se nastavlja dok ne ostane posljednji koji je i pobjednik. 


TRULE KOBiLE 


Djeca stoje u redu. Prvi ode malo dalje, sagne se i podbo- 
či rukama na svoja koljena, a ostalima okrene stražnjicu. On je 
kobila. 

Djeca se redom zalijeću prema njemu i pokušavaju ga pre- 
skočiti kao kozlić na tjelesnom. Pri preskoku ga moraju nogom 
malo udariti u stražnjicu. 

Ako ga ne uspiju udariti ili padnu kod preskoka, oni postaju 
kobile. Onaj koji dobro izvrši zadatak vraća se na kraj reda. 


RINGE RiNGE RAJA 


Djeca se drže za ruke i hodaju u krugu. Pjevaju se stihovi: 


“Ringe, ringe raja, 
puna zdjela jaja, 
jedno jaje -muć, 
a mi djeca čuč!" 


Na riječ čuč, djeca moraju čučnuti. 


PJETLIĆ 


Ovo je igra za tri igrača. Dvoje se dobacuje loptom, a treći je 
mora uhvatiti. Onaj koji izgubi loptu ulazi unutra pa je on pjetlić. 


POKVARENI TELEFON 


Djeca stoje ili sjede u redu. Prvi šapne onome do sebe riječ 
ili rečenicu koju je smislio. Ona se šapće do kraja reda. Zadnji u 
redu mora je izgovoriti glasno. 

Obično se puno toga izgubi i krivo čuje pa je vrlo smiješno 
ono što zadnji izgovori. 


IDE MACA OKO TEBE 


Djeca su u krugu. Jedno dijete je mačka. On mora ostaviti 
maramicu iza nekog djeteta, a ovaj ga mora tada uloviti prije 
nego li se maca vrati na njegovo mjesto. Ako ne uspije, zauzima 
mjesto mačke. 

Za to vrijeme djeca pjevaju: 


“Ide maca oko tebe 
pazi da te ne ogrebe. 
Čuvaj mijo rep, 
nemoj biti slijep. 
Ako budeš slijep, 
otpast će ti rep." 


TJERANJE BRGLECA BiČEM (Legrad) 


Brglec ručni je bio manji drveni predmet u obliku stošca 
okrenut zašiljenom stranom prema dolje. 

Na gornjoj strani je imao vodoravne utore u koje se namotao 
bič. Potezanjem biča brglec bi se zavrtio. Dalje se tjerao udarci- 
ma biča. Cilj je bio tjerati brgleca što dalje. 


PAJCEKOVANJE 


Igra je slična hokeju na travi. Golovi su rupe, širine 20cm i 
dubine 10 cm koji se zovu koci i udaljeni su 8-10 m. 

Potrebno je najmanje četiri igrača, dva u svakoj ekipi. 

Pajcek je drvo debljine oko 5 cm i dužine 10 cm. 

Svaki igrač ima ljeskov štap, metar dugačak i 2-3 cm debeo. 

Cilj igre je utjerati pajceka u protivnički kotac. 

Igra započinje s centra, bira se novčićem i sl. 

Pajcek se udara palicama, nogama ili kako tko stigne da se 
postigne cilj. 

Pobjednik je onaj tko je dao najviše "golova". 


LUKECA SADiM (Legrad) 


Djeca sjede u krugu. Jedno dijete ima u ruci manji predmet 
(luk). 

Ide oko ostale djece i svakome stavi svoju šaku u ruku i go- 
vori: 

"Lukeca sadim, češnjaka sadim, lukeca sadim, češnjaka sa- 
dim..." 

Prolazeći oko djece, jednom djetetu stavi predmet u ruku. 
Nitko ne zna kojem. 

Jedno dijete dolazi i gleda svu djecu. Oni se smiju, trljaju 
rukama i govore: 

"Pri meni se ruli, pri meni se ruli..." 

Dijete koje pogađa, mora pogoditi kod koga je luk. Ako po- 
godi, zamjenjuje mjesto sa djetetom kod kojeg je luk bio. 

Igra se ponavlja. 


BiBEKi, VUK, i DEKLICA (Legrad) 


U igri sudjeluje vuk-jedno dijete, djevojčica ili dječak koji 
zove bibeke (guščiće) i ostala djeca koja su bibeki. 

Bibeki su stisnuti iza drveta. Vuk je malo dalje. 

Djevojčica zove bibeke pjevajući, a oni joj odgovaraju. 


-Bibeki, hote dimo. 
-Ne vupamo. 
-Pred kim? 
-Pred vukom. 
-Gdi je vuk? 
-Za grmom. 
-Kaj dela? 

-Grabu kopa. 
-Kaj bu z grabom? 
-Jognja kuril. 
-Kaj bu z jognjom? 
-Kropa topil. 
-Kaj bu s kropom? 
-Bibeke paril. 


Djevojčica ih pozove - Bibi, bibi, bibi, bibi bi, bi, bi, bili. 

Kad djevojčica pozove, svi bibeki potrče prema njoj. Vuk 
skoči iza grma, ulovi jednoga bibeka i odvuče ga u svoj grm (na 
svoje mjesto). 

Ulovljeni bibek postaje vuk i igra se ponavlja. 


ŠTO TO KUMA ŠTOPLE (Legrad) 


Izdvoje se dvije grupe djece, na jednu stranu čmelice (pče- 
lice) s maticom koje se stisnu oko nekog stabla, trčka i sl. Sagnu 
se i sakriju lice i oči. Matica je u sredini. 

Sa strane je kuma s nekoliko svojih čmelica koje žele krasti. 

Kuma je prva, čmelice za njom, drže se jedna drugoj za ra- 
mena i zuje. Oni obilaze čmelice s maticom odostraga. 

Matica pita pjevajući: “Što to kuma štople?" 

Kuma: “Jo, kuma, jo." 

Matica: “Najte mi te čmelice pokrasti!" 

Kuma: “Nabomo, ne!" 

Svaki put kad to izgovori, uhvati jednu matičinu pčelicu. Ona 
se, ostalim kuminim pčelicama, uhvati za ramena i tako nastav- 
ljaju dalje kružiti. Pjesma se ponavlja dok ne ulove sve pčelice, a 
tada se kuma s njima sakrije. 

Matica primijeti da je tišina. Pčelice više ne zuje. Digne glavu 
i vidi da su sve njene pčelice pokradene. Pođe ih tražiti. Kad ih 
nađe, biraju se nova matica, kuma i čmelice, i igra se sve ispo- 
četka. 


CiN-CiN! BAM-BAM! (Legrad) 


Više djece sjedi. 

Jedno dijete ostalima nadjene imena cvijeća. Ono je čuvarica 
duša. 

Jedno dijete je anđeo, a drugo črni tentaruš. 

Prvo dođe anđeo. On pozvoni i kaže: “Cin-cin!" 

Čuvarica duša kaže: “Bam-bam. Ko si?" 

Anđeo: “Angel sa zlatnom botom." 

Čuvarica: “Kaj bi rad?" 

Anđeo: “Jednu Božju dušu." 

Čuvarica: "Koju?" 

Anđeo: “Ovu" i pokaže na jedno dijete koje sjedi. “Kak se 
zove?" 

Čuvarica: “Pogoni." 

Anđeo: “Jel je med sadjem, cvetjem ili povrtelom?" 

Čuvarica: “Med cvetjem." 

Anđeo: “Kaj je prvo slovo?" 

Čuvarica kaže prvo slovo. Anđeo pogađa dok ne pogodi i od- 
vede dijete. 

Zatim dolazi crni tentaroš i vikne grubim glasom: 

"tin=ein!" 

Čuvarica: “Ko si?" 

Tentaruš: “Črni tentaroš!" 

Čuvarica: “Kaj bi rad?" 

Tentaruš: “Jenu črnu dušu." 

Čuvarica: "Koju?" 

Tentaruš: “Ovu." 

Ponavlja se postupak kao s anđelom. 

Igra se igra dok sva djeca ne budu izabrana. Tada se podijele 
u dva reda. U jednom su anđeo i njegove duše, a u drugom crni 
tentaroš i njegove duše. 

Tada se uhvate jedan za drugoga i potežu, svaki red na svoju 
stranu dok jedna strana ne prevuče drugu. 


PRODAVANJE ROBE (Legrad) 


U igri sudjeluju gazdarica štacuna (dućana), više djece koja 
sjede na travi ili klupi, a jedno dijete je kupac robe. 

Gazdarica priprema robu za prodaju. Posjedne djevojčice 
tako da se vidi koja ima lijepu pregaču, mašnu ili sl. 

Kupac dolazi i kaže: “Dobar dan." 

Gazdarica: “Bog dej." 

Kupac: “Joj, imate lepu robu. Štela bi nekaj kupiti." 

Povede se razgovor, a nakon toga se počnu pogađati. 

Kupac sve pogleda i izabere što mu se sviđa. “Kulko košta?" 
- pita. 

Gazdarica: “Pogonite broja.“ 

"Kak ide broj?" 

"Qd jeden do deset (ili od dvadeset do pedeset)“ 

Kupac tri puta ima pravo pogađati broj. Ako pogodi, plaća 
robu šarenim končićima i odvodi dijete sa sobom. 

Nakon nekog vremena dolazi ponovno kupovati i igra se po- 
navlja. 


KAMENČOVANJE (Legrad) 


Igra više djece. Potrebno je pet okruglih kamenčića jednake 
veličine da stanu u šaku. 

Igra se u pet razreda škole kao što je i prave škole nekad bilo 
pet razreda. Svaki razred je sve teži i teži. 

Predigra: 

Jedan za drugim uzimaju kamenčiće u šaku, bacaju u zrak, 
okrenu brzo šaku i čekaju kamenčić koji padne na gornji dio 
šake. 

Kamenčiće koji ostanu gore bacaju još jednom u zrak i čeka- 
ju da padne u donji dio šake. 


Ako koji padne na zemlju, onda je to nula bodova. 

(Svaki kamenčić vrijedi deset, tj. ako su dva bila na poleđini 
dlana i ulovljeni su u šaku onda je to dvadeset bodova, ako ih je 
bilo pet, to je pedeset bodova). 

Onaj koji ima najviše bodova započinje igru škole. 

Igra: 

Prvi razred: 

Svi sjede u krugu na travi. 

Započne predigra. Pobjednica uzima svojih pet kamenčića i 
baca ih pred sebe. Tada brzo uzima jedan, baca gauzrakizato 
vrijeme dok je on u zraku, uzima drugi s poda i hvata onog koji 
pada iz zraka.To ponavlja četiri puta dok ne pokupi sve kamen- 
čiće s poda. 

Drugi razred: 

Baci pet kamenčića pred sebe. Uzme jedan, baci ga u zrak 
i za to vrijeme dok je on u zraku pokupi dva kamenčića s poda 
i uhvati onog u zraku. To ponavlja dva puta dok ne pokupi sve 
kamenčiće. 

Treći razred: 

Baci pet kamenčića na zemlju. Izabere jedan, baci ga u zrak, 
a u isto vrijeme pokupi drugi sa zemlje i hvata prvi. 

Zatim baci jedan u zrak i dok je on u zraku pokupi tri sa poda 
te uhvati onog u zraku u istu šaku. 

Četvrti razred: 

Četiri kamenčića stavi u šaku, petog primi palcem i kaži- 
prstom te baci u zrak. Ostale spusti na zemlju i uhvati onog iz 
zraka. Zatim ga opet baci u zrak, pokupi one sa zemlje i uhvati 
onog iz zraka. 

Peti razred: 

Napravi most s lijevom šakom tako da se kažiprst stavi na 
srednjak te se srednjak i palac upru u zemlju čineći most. 

Pet kamenčića se baci pred most. Uzme se jedan, koji je naj- 
dalje od mosta, desnom rukom i baci u zrak. Dok je on u zraku, 
jedan od kamenčića ispred mosta mora se pogurnuti pod most 
tako da prođe s druge strane mosta, a onda se u šaku desne ruke 
mora uhvatiti onaj koji pada iz zraka. 


To se ponavlja dok svi kamenčići ne budu s druge strane 
mosta. 

Tada škola završava i započinje nova. 

Tko pogriješi, igru predaje onome tko je imao najviše bodova 
u predigri. 

Svaki razred može se igrati pet puta, a boduju se kako je 
opisano na početku. Ne smije se pomicati ni jedan kamenčić za 
vrijeme igre, osim onog koji se hvata u zraku i onog koji se mora 
pogurnuti pod most. 


ŠTRKANJE (Legrad) 


U zemlji se iskopa jamica. Gumbi se uzmu u šaku, izmiješaju 
i s visine ispuste oko jamice. 

Igru započinje onaj čiji je gumb najbliži jamici. 

Svatko ima pravo jednom štrknuti gumb, obično onaj koji je 
najbliže jamici. Štrka se tako da se kažiprst savine do tri četvrtine 
palca i otpuštanjem udara gumb koji se treba stjerati u jamicu. 

Gumb, koji je igrač ubacio u jamicu, je njegov. Igra se naiz- 
mjenično dok god ima gumbi izvan jamice. 


ŠTRKANJE NA CRTU (Legrad) 


Na zemlji se povuče crta duga metar do dva. Djeca su u redu 
na udaljenosti pet-šest koraka od crte. Svaki baca svoj gumb 
prema crti. Koji baci bliže crti, uzima gumbe protivnika. 


PRSTENE (PRSTENAC) (Legrad) 
- igre za stariju djecu i mlade 


Djeca stoje ili sjede u krugu. Unutar kruga sveže se špaga i 
na nju stavi prsten. Svi u krugu drže špagu i prsten među rukama 
guraju što dalje tako da se ne vidi. Jedno dijete pogađa gdje je 
prsten. 

Pjeva se pjesmica: “Moj prstenjak ide dalje od jedne do dru- 
ge, al je lep, al je lep, ne vidi ga ko je slep." 


ŠIC (ŠiC, ZADNJI PAR NAPRED) (Legrad) 
- igre za stariju djecu i mlade 


Dječaci i djevojčice stoje u paru, jedni za drugima. Onaj koji 
je stajao prvi, bez para, pljesnuo bi rukama i viknuo - Šic, zadnji 
par naprijed. 

Zadnji par bi potrčao naprijed, a onaj koji je uzviknuo: “Šic" 
- trčao bi za njima. Ako je taj igrač dječak, trčao bi za djevojči- 
com i obrnuto. 

Parovi su se izmjenjivali redom. 


ŠKORIČE BRUSITI (Legrad) 
- igre za stariju djecu i mlade 


Djeca stoje u krugu na drvcu dugom kao stopalo. Jedno di- 
jete je u sredini. U rukama drži dvije grančice (botice), ide od 
jednog do drugog i govori: “Dejde škoriče brusiti!" 

Dok to izgovara, drugi međusobno mijenjaju mjesta. Dijete 
u sredini mora brzo skočiti i zauzeti prazno mjesto kad se netko 
pomakne. Onaj koji izgubi mjesto mora škoriče brusiti dok neko- 
me ne preuzme mjesto. 


ODUZIMANJE POLJA (Legrad) 


Na zemlji se nacrta krug i podijeli u onoliko polja koliko je 
igrača. Svaki igrač stoji u svom polju. Jedno dijete ima kraći štap 
(boticu). Kad on vikne: “Sad" - svi se razbježe. Na njegov uzvik: 
"Dosta!" - svi stanu. On pogađa nekoga štapićem. Ako ga pogo- 
di, zauzima dio njegovog polja u krugu koji može obilježiti štapi- 
ćem stojeći u svom polju i ne savijajući koljena. Sad može stajati 
i u dijelu njegovog polja. Ako onaj koji baca štapić ne pogodi 
onoga kojeg je ciljao, tada mu oduzima polje. 

Pobjednik je onaj koji osvoji najviše polja ili cijeli krug. Svaki 
igrač igra tako dugo dok, iz prve, pogađa igrače ili se unaprijed 
dogovori koliko dugo igra svaki igrač. 


DRŽAVA, GRAD, SELO 


Igra se na papiru koji se podijeli u kolone sa pojmovima: 
država, grad, selo, rijeka, biljka, životinja, stvar. 

Igra od dva igrača na više. Jedan igrač u sebi izgovara abe- 
cedu dok ga drugi u jednom trenutku zaustavi riječju “Stop". 

Slovo na kojem je prvi igrač zastao, glasno izgovara te je ono 
početno slovo svih pojmova koje treba upisati u kolone. 

Kad je prvi igrač gotov, broji do (npr. 10), a u tom vremenu 
ostali moraju završiti s upisivanjem pojmova. 

Prvi koji je gotov, čita svoje pojmove, ostali svoje. 

Pojam koji se pojavljuje jednom nosi 10 bodova, onaj kojeg 
je napisao još netko nosi 5 bodova. 

Novo slovo započinje drugi igrač. Pobjednik je onaj koji sa- 
kupi najviše bodova. 


GRANIČARI NA JEDNO POLJE 


Na zemlji se označi veliko polje četvrtastog oblika. Sva su 
djeca u polju. Biraju se graničari. Sa prednje i stražnje strane 
polja je po jedno dijete koje je graničar. Graničari loptom gađaju 
djecu u polju. Koga pogode, ispada iz igre. 


GRANIČARI NA DVA POLJA 


Označe se dva polja. Djeca se podijele u dvije skupine. Svaka 
skupina je u jednom polju. Svaka skupina bira među sobom svog 
graničara koji se postavlja na granicu protivničkog polja. Djeca se 
međusobno gađaju loptom uz pomoć svog graničara koji gađa s 
njima ili im dodaje loptu. Igrač koji je pogođen ispada iz polja i 
može pomagati svom graničaru. Kada su svi igrači iz jednog po- 
lja pogođeni, u polje dolazi graničar kojeg protivnici pokušavaju 
pogoditi. Gubi ona skupina čiji su igrači i graničar pogođeni. 


PiKULANJE 


Igra sa pikulama, špekulama. 

Iskopa se rupica u zemlji. Sa crte koja je udaljena gađa svat- 
ko svojom pikulom u rupu. Onaj koji pogodi može gađati tuđe 
pikul. Koju pogodi, njegova je. 

Pobjednik je onaj koji osvoji više pikula, tj. izbaci druge su- 
dionike iz igre. 


NEKA PUCA 


Grupna igra. Sva djeca su okupljena oko lopte i drže ruku 
nad loptom. Jedan (po dogovoru), izgovara: “Neka puca, neka 
puca (ime)!" Dijete koje je prozvano brzo uzima loptu i pokušava 
pogoditi nekoga. Pogođeni ispada iz igre. 


SiK, SAK, SUK 


Sva djeca stanu u krug s jednom nogom naprijed. Noge su 
jedna do druge. Svi izgovaraju: “sik, sak, suk!" i na to odskoče 
u stranu. 

Pravilo je da se svaki put može kretati samo jednim skokom. 
Jedno dijete skoči s ciljem da nagazi na nogu drugoga koji tada 
ispada izigre. Napadnuti igračje idući na redu. Može skočiti pre- 
ma kome želi, samo jedanput. 

Može se igrati i tako da dijete koje skoči izgovori ime onoga 
kome daje pravo da skoči idući. 

Cilj je ostati posljednji u igri. 


OLIMPIJADA 


Igra se pomoću tanke gume (one koja se koristi kod šivanja) 
duge nekoliko metara. 

Guma je svezana čvorom da bude spojena. 

Dvoje djece drži gumu rukama, razvučenu i preklopljenu 
tako da izgleda kao četverokut prekrižen iznutra. 

Izgovaraju: “0-lim-pi-ja-da!" i na posljednji slog okreću 
gumu okomito i zapinju je nogom po želji. 

Ostala djeca moraju se provući kroz napravljeni oblik tako da 
ne dotaknu gumu ni jednim dijelom tijela. 

Ispada iz igre onaj koji ne uspije. 


ŽABE NA PAŠU 


Neparan broj igrača. 

Igrači se podijele u parove i držeći se za ruke stanu jedan iza 
drugoga. 

Igrač bez para stane nekoliko metara ispred prvog para i po- 
vikne: “Žabe na pašu!" 

Tada se prvi par razdvoji i svaki igrač sa svoje strane potrči 
prema kraju reda 

Igrač koji viče pokušava jedno od njih uhvatiti. Ako mu to 
uspije s tim igračem, staje na kraj reda, a onaj igrač koji je ostao 
bez para mora hvatati. 


DiNJiCE 


Izdvoji se jedan igrač, ostali stanu u liniju. 

Izdvojeni igrač pita: “Jesu dinjice zrele?", ostali viknu: “Jesu!" 

Igrač odgovara: “Ajde da vidimo!" 

Igrači u liniji zrakom napuhnu obraze - dinjice, a igrač boc- 
kajući ih kažiprstima obje ruke po napuhnutim obrazima ispituje 
jesu li dinjice zrele. Mogu ih i nasmijavati. 

Ako su obrazi mekani, nisu još zrele, a ako igračima popuste 
usta pa im izleti zrak, onda je dinja gnjila i baca se pajcekima, 
odnosno ispada iz igre. 

Pri tome ispitivač komentira: “0, ova je još zelena!" ili “Ova 
je skroz trula, to je za svinje!" ili “Dobro, dobro, ova je taman 
zrela!" 

Nakon što ispita 1. krug ide ponovno dok ne ostane samo 
jedan igrač koji zauzima njegovo mjesto. 


MASNi ŽGANEC 


POMAGALA: kolac visine do 2 m, konopac dužine 2-3 m. 


Na sredinu igrališta zabode se kolac i za njegov vrh se zaveže 
konopac. 

Brojalicom se odredi igrač koji preuzima ulogu masnoga 
žganca. On jednom rukom uhvati kraj konopca i ne ispušta ga 
do kraja igre. 

Ostali igrači stave dio svoje odjeće ili obuće, tzv. plen oko 
štapa. Sada igrači stojeći izvan domašaja masnoga žganca na- 
stoje uzeti svoj plen, a da ih pri tom masni žganec ne uhvati, tj. 
dotakne slobodnom rukom. 

Igrač koji bude uhvaćen mora ostaviti još jedan dio obuće ili 
odjeće. 

Kako bi stekao pravo na svoju odjeću, igrač koji ostane bez 
većine odjeće mora izvršiti uvjete koje zadaje masni žganec. On 
zahtijeva da se popne na vrh obližnjeg hrasta, da otrči do odre- 
đenog mjesta i sl. 

U slučaju da svi uspiju uzeti svoj plen, trče za masnim žgan- 
cem i njime ga udaraju po leđima. 


POTEZANJE MOSORA 


POMAGALA: mosor - štap (dužine oko 1 m) 


Natjecatelji sjednu na livadu (tlo), okrenuti licem jedan pre- 
ma drugom tako da se dodiruju tabanima. 

Hvataju mosor (objema rukama tako da je jedna ruka vanj- 
ska) i na znak suca: “Vuci"- natjecanje počinje. 

Pobjednik je onaj natjecatelj koji prevuče svoga protivnika 
prema sebi ili ga podigne s tla. 


KRMAČKANJE (PRASIČKANJE, GiCANJE) 


POMAGALA: krmača (plod hrasta, drvena pločica 
ili mala lopta), svinuta palica za svakog igrača. 


Npr. 9 igrača — 8 graba + tor - veća rupa u zemlji. 

Svaki igrač čuva svoju grabu tako što palicu drži u njoj. 

Igrač koji nema grabu s krmačom se nalazi izvan kruga i pa- 
licom pokušava krmaču utjerati u tor. 

Ostali igrači ga u tome sprječavaju tako što odbijaju krmaču. 

Igrač koji je tjera nastoji se spasiti time da je utjera u tor ili 
svoju palicu ugura u jednu od graba, koju njezin vlasnik nije pa- 
žljivo čuvao. Tada je on na redu tjerati krmaču u rupu. 


PiRiS 


POMAGALA: piris - štap duljine 30 cm, 
dugački štapovi za svakog igrača 
Piris se baca u zrak, a igrač ga svojim štapom gađa. Pobjed- 
nik je onaj koji najdalje odbaci piris, a udaljenost se mjeri šta- 
povima. 


SVRAKE 


POMAGALA: štap za svakog igrača 
Jedan igrač baca svoj štap u zrak, a drugi ga gađaju svojima. 
Onaj tko ga prvi pogodi ne nastavlja sljedeće gađanje, a ostali 
nastavljaju. Igra završava kad ostanu posljednja dva bacača. 


KOTAČKANJE 


POMAGALA: kotačnica (dugački štap s donje strane prirodno 
zakrivljen, zadebljan - slično hokejaškoj ili golf palici), 
kotači (vodoravno otpiljeni dijelovi grane debljine oko 1,5 cm, 
promjera oko 8 cm - slično hokejaškom paku) 


Igrači su podijeljeni u dvije grupe i raspoređeni jedan do 
drugoga na određenoj udaljenosti- svaka grupa na svojoj strani 
ceste. Između njih je crta. Kotači se udaraju šaljući po redu čla- 
novima suparničke grupe, a oni ih vraćaju. Osim po tlu, kotač 
je moguće poslati i u vis. Takav se udarac zove konj. Cilj igre je 
skupiti što više konja. 


BiNCEK, iLi PINCLEKOVANJE 


POMAGALA: bincek - štap zašiljen s obje strane, 
štapovi za svakog igrača 

Bincek se nasloni na hrpicu zemlje (krtičnjak) ili manju okru- 
glu cjepanicu. Po gornjoj strani binceka se udari štapom tako da 
odleti u zrak vrteći se. Pobjednik je onaj igrač koji najdalje od- 
baci bincek. 

Ako se štap zabode u zemlju - igračje pobjednik, bez obzira 
na udaljenost. 


SEMERAJANJE 


POMAGALA: manji štap duljine do 30 cm, 
veliki štapovi duljine 70 cm. 


Na tlu se nacrta okvir dimenzija 4Ox4O cm, uz rub se izdu- 
bi manja rupa na koju se položi kraći štap. Igrač mora svojim 
štapom udariti onaj kraj kraćeg štapa koji je iznad rupe. Ako je 
dobro odskočio, bilo ga je moguće još jednom udariti dok je u 
zraku i poslati što dalje u polje. Ondje je stajao drugi igrač koji je 
nastojao uhvatiti štap i ponovo ga ubaciti u kvadrat. Bez obzira 
gdje padne, prvi igrač ga udara sve dok ga ne ubaci u kvadrat. 
Tada igrači zamjenjuju mjesta. 


KOZANA (GAĐANJE KOZLICE) 


POMAGALA: koza (troroga grana), štap za svakog igrača. 


Koza se stavi na udaljenost od nekoliko metara. 

Svaki natjecatelj ima štap kojim nastoji srušiti ili što dalje 
otjerati kozu. 

Pobjednik je onaj koji štapom pogodi kozu i otjera je što 
dalje od početnog mjesta. 


NEKA PUCA MAKOVA ŠTRUCA 


POMAGALA: gumena lopta ili krpenjača. 


Na sredinu igrališta stavi se lopta. Svaki igrač dobije naziv po 
pripadniku nekog naroda. Jedan igrač je zapovjednik i on stoji 
sa strane, a ostali su udaljeni metar-dva od lopte. Ruke su im 
ispružene prema lopti. 

Kada zapovjednik vikne: “Neka puca, neka puca-Mađar!", 
svi pobjegnu. Mađar uhvati loptu i gađa nekog od igrača. 

Ako nekoga pogodi, taj postaje zapovjednik, a dotadašnji 
zapovjednik ulazi u igru. Ako prozvani igrač promaši, ispada iz 
igre, a zapovjednik nastavlja sa svojom ulogom. 

Ponekad zapovjednik vikne: “Neka puca, neka puca makova 
štruca!" Ako se netko zaleti i dodirne loptu, ispada iz igre. Sve to 
traje dok u igri ne ostanu samo tri igrača. 


DJELAC 


POMAGALA: kamenčić, lješnjak ili Zrno graha. 


Djeca stanu u liniju držeći stisnute šake u visini prsa. 

Brojalicom se izbroje dva igrača. 

Prvi stoji ispred svih i gleda pažljivo kako drugi izbrojeni 
igrač, koji također ima stisnute šake i u njima drži kamenčić, 
lješnjak ili Zrno graha, dođe do svakog igrača, stavi svoje sti- 
snute dlanove nad njegove i imitirajući da je puhnuo kroz svoje 
dlanove, ispusti ono što drži u rukama nekom od igrača. Pri tome 
pazi da onaj koji pogađa ne vidi kome je predao igračku. 

Kad dođe do zadnjega u koloni pita: Kod koga je djelac? 

Ako onaj koji pogađa pogodi, on tada dijeli, a onaj koji je 
dijelio vraća se u igru. Onaj kod koga je djelac bio, pogađa. Ako 
igrač ne pogodi, igra se nastavlja dok ne pogodi. 


TRCKANJE 


POMAGALA: novčići ili gumbi. 


U igri može sudjelovati više igrača. Igrači se nalaze udaljeni 
od zida oko 2-3 m. Najprije se baci jedan gumb prema zidu u 
razini poda. Svaki igrač baca jedan gumb prema zidu, a cilj je da 
baš njegov gumb bude najbliži zidu (ili onom prvom bačenom 
gumbu). Kad se izredaju svi igrači, procjenjuje se čiji je gumb 
najbliži zidu i taj igrač za nagradu uzima svoj i početni gumb. 


ZDENCi OD KOCENJA 


POMAGALA: kocenje (sredina od klipa kukuruza). 


Igrači slažu kocenje u toranj tako da se na svakoj razini tor- 
nja nalaze po dva kocenja međusobno udaljena oko 5 cm. Na 
sljedećoj razini kocenji se postavljaju okomito u odnosu na smjer 
kocenja na prethodnoj razini. Cilj je složiti što viši toranj, a da se 
ne sruši. 


MLIN 


POMAGALA: ploča za mlin, 9 zrna bijelog graha, 
9 zrna crnog graha. 


Igraju dva igrača. 

Grah se stavlja jedan po jedan. 

Cilj je složiti niz od 3 graha, tada se jede protivnikov. 
Grah se može kretati samo za jedno polje. 

Kada igrač ostane s 3 graha, može skakati. 


PLAČKANJE (ČIPKANJE - IGRA KAMENČIĆA) 


POMAGALA: pet okruglih kamenčića jednake veličine 


Kamenčići se laganim pokretom ruke bace na tlo. 

U prvom krugu uzima se jedan kamenčić i baca u zrak te za 
vrijeme njegova pada brzo pokupi drugi kamenčić s tla i uhvati 
onaj koji pada. 

U drugom se krugu pokupe dva, zatim tri i na kraju četiri. 

U petom se krugu svih pet baci u zrak, a ruke se brzo preo- 
krenu. 

U šestom se krugu ponovi isto, samo s jednom rukom. 

Koliko se kamenčića na taj način uhvati, toliko se bodova 
osvaja. Pobjednik je onaj koji prvi skupi deset ili dvadesetbodo- 
va (prema dogovoru). 


BELEBEČKE 


Djeca stoje u dva niza držeći se za ruke, jedna grupa nasu- 
prot drugoj. 

Jedna grupa poviče: “Belebečke, koga volite?" 

Druga grupa odgovara uzvikujući jedno ime. 

Nakon toga osoba, čije ime je spomenuto, prelazi u drugu 
grupu. 

Igra se nastavlja. 


STRINA RODA (Legrad) 


Djeca stoje u krugu i drže se za ruke. Jedno dijete je u sredini 
kruga. Ono je roda. 
Djeca se kreću u lijevu strunu pjevajući: 


“Strina roda, kud se šećeš? 
Zašto tako grdo 
glavu, vrat podižeš?" 


Stanu u mjestu i plješću rukama pjevajući dalje: 


“Klipe klape klapa ćeš 
po bari se šećeš. 
Skokmo, skokmo sada svi, (skakuću u mjestu) 
a ti rodo poleti (pokazuju rukama kao da lete), 
jednu žabu uhvati". 


Roda potrči da neko dijete ulovi a ostali se razbježe. 
Ono dijete kojeg roda uhvati postaje iduća roda. 


SLIJEPi Miš 


Djeca stoje u krugu. Jedno dijete je slijepi miš. Ono je u sre- 
dini kruga i ima zavezane oči. 

Slijepi miš se mora nekoliko puta okrenuti oko sebe. Tada 
krene rukama prema ostaloj djeci. Kada dotakne neko dijete 
mora opipom pogoditi tko je to. Pogađa tako dugo dok ne pogo- 
di a onda mijenja mjesto s onim čije ime je pogađao. 

